Общинска избирателна комисия- Ветово
РЕШЕНИЕ 
№ 169 -МИ
Ветово, 13.01.2020г.
ОТНОСНО: Подаден сигнал от ИВАЙЛО ЕВГЕНИЕВ КАДИШЕВ в качеството си на общински съветник в ОбС Ветово с вх.№298 от 13.01.2020г., заведен в Регистъра на ОИК.
Госпожа СТЕЛА СТОИЛОВА заяви, че в деловодството на ОИК Ветово, днес  - 13.01.2020г. в 13.00ч. е входиран сигнал подаден от господин ИВАЙЛО ЕВГЕНИЕВ КАДИШЕВ под №298 от 13.01.2020г. по описа и регистъра на дневника на ОИК. Сигналът е бил получен лично от секретаря на ОИК –Иванка Пенкова на 10.01.2020г. в 16:00ч, което обстоятелство е удостоверено с подписите на лицата.  Сигналът се прочете на всички присъстващи членове на ОИК от председателя , след което се предостави на всеки един да се запознае с него лично. В сигнала се излагат твърдения , че при направена справка в Търговския регистър се вижда, че с ЕИК: 117593054 е регистрирано търговско предприятие  ЕТ „Медисън – Мехмед Мехмед“ със собственик Мехмед Хасан Мехмед. Цитирана е правната разпоредба на чл.41,ал.1 от ЗМСМА, съгласно която “Кметовете на общини, на райони и на кметства, кметските наместници, заместник-кметовете на общини и на райони и секретарите на общини не могат да извършват търговска дейност по смисъла на Търговския закон , да бъдат контрольори, управители или прокуристи в търговски дружества, търговски пьлномощници, търговски представители, търговски посредници, синдици, ликвидатори или да участват в надзорни, управителни и контролни органи на търговски дружества и кооперации за времето на мандата им.” Така съгласно чл.41,ал.3 от ЗМСМА, че ако е била налице такава дейност, лицето избрано за кмет, предприема необходимите действия за прекратяване на дейността и/или за освобождаването му от заеманата длъжност и уведомява писмено за това председателя на общинския съвет и общинската избирателна комисия. Твърди се, че срокът за извършване на това действие е бил до 04.12.2019г. Видно от справката в Търговския регистър било, че към днешна дата е налице действащо търговско предприятие ЕТ„Медисън-Мехмед Мехмед” със собственик Мехмед Хасан Мехмед. Общинският съветник Ивайло Кадишев, твърди че не му е известно да е извършено такова уведомяване от страна на кмета Мехмед Мехмед до Председателя на ОбС-Ветово и до ОИК-Ветово за прекратяване на дейността на горецитираното предприятие, каквото е изискването на ч.41,ал.3 от ЗМСМА. С оглед на твърденията си, подателят на сигнала, счита че са налице предпоставки за предсрочно прекратяване на пълномощията на Мехмед Хасан Мехмед, в качеството му на кмет на Община Ветово, съгласно чл.42,ал.1, т.9 от ЗМСМА. Към сигнала е приложено и извлечение от актуално състояние на ЕТ „МЕДИСЪН – МЕХМЕД МЕХМЕД „ от Агенция по вписвания, Търговски регистър. От същото е видно, че Д-р МЕХМЕД ХАСАН МЕХМЕД  има по смисъла на ТЗ регистрирано много преди изборите търговско предприятие – ЕТ „ МЕДИСЪН – МЕХМЕД МЕХМЕД „ с ЕИК 117 593 054, със седалище и адрес на управление : град Глоджево, община Ветово , улица „Александър Стамболийски“ № 5, с физическо лице – търговец – МЕХМЕД ХАСАН МЕХМЕД и предмет на дейност : извършване на стоматологични услуги, като индивидуална практика за първична извънболнична медицинска помощ в областта на зъболечението (стоматологията) в обема предвиден в чл.11 от ЗЛЗ.
След като запозна подробно с изложеното в сигнала, госпожа СТОИЛОВА даде думата за мнения и предложения на членовете на Комисия.
ГОСПОДИН ЙОРДАН ДОЙЧИНОВ : Колеги, съгласно член 42, ал.2 от ЗМСМА въпросните обстоятелства изложени в сигнала се установяват със съответните документи издадени от компетентните органи, поради което аз предлагам като Решение :
1.ОИК Ветово да  изиска официална справка от Агенция по вписвания, Търговски регистър за следното :
 - Лицето МЕХМЕД ХАСАН МЕХМЕД с ЕГН **********, регистриран ли е като търговец  по смисъла на ТЗ, от коя дата и под каква форма – ЕТ, ООД,ЕООД, АД, кооперации или друга такава.
- Какъв е статутът на лицето в търговското предприятие – собственик, съдружник, управител, прокурист, едноличен собственик на капитала  или нещо друго
- за периода 04.11.2019г – 04.12.2019г. включително  лицето, предприел ли е  необходимите действия за прекратяване на дейността и/или за освобождаването му от заеманата длъжност и въпросното търговско предприятие с действащ статут ли е или не към дата 05.12.2019г.
 - да се изиска и представи официално удостоверение за актуалното състояние на търговеца ЕТ „Медисън – Мехмед Мехмед , ЕИК: 117593054“.
2.Да се изиска официална справка от ОБЩИНСКИ СЪВЕТ ВЕТОВО лицето Д-р МЕХМЕД ХАСАН МЕХМЕД в качеството си на новоизбран Кмет на Община Ветово уведомил ли е писмено в периода 04.11.2019г – 04.12.2019г. включително, Председателя на Общински съвет Ветово за предприетите по горе действия съгласно член 41 ал.3 от ЗМСМА
3.Да се направи справка в деловодството на ОИК Ветово лицето Д-р МЕХМЕД ХАСАН МЕХМЕД в качеството си на новоизбран Кмет на Община Ветово уведомил ли е писмено ОИК Ветово  в периода 04.11.2019г – 04.12.2019г. включително за предприетите по горе действия съгласно член 41 ал.3 от ЗМСМА
4.След получаване на горепосочените документи  ОИК  на основание член 42 ал.3 от ЗМСМА  да уведоми Д-Р МЕХМЕД ХАСАН МЕХМЕД, в качеството му на Кмет за възможността в 3- дневен срок  да направи писмено възражение по така подаденият сигнал и вече събраните доказателства и установени факти.
5.След като се изпълнят горепосочените действия в 3- дневен срок съгласно член  42 ал.3 от ЗМСМА, ОИК въз основа на събраните доказателства да излезе с Решение.
6.  За извършване на горните действия да се упълномощят Председателя   и Секретаря на ОИК Ветово, които да изготвят, подадат и   получат на място  всички необходими справки, адресирани  до Търговски регистър и ОбС Ветово с оглед взетото по горе решение, както и писмо до Кмета на Общината за възможността да даде писмено възражение в 3 дневен срок по образуваната проверка, както и всички други необходими правни и фактически действия за срочно изпълнение на решението.
Предвид на гореизложеното и на основание чл.85,ал.4, чл.87,ал.1 от ИК , ОИК-Ветово,
РЕШИ
1.ОИК Ветово да  изиска официална справка от Агенция по вписвания, Търговски регистър за следното :
 - Лицето МЕХМЕД ХАСАН МЕХМЕД с ЕГН ********** регистриран ли е като търговец  по смисъла на ТЗ, под каква форма и от коя дата  – ЕТ,ООД,ЕООД, АД, кооперации или друга такава и въпросното търговско предприятие с действащ статут ли е или не към днешна дата и ако е не откога 
- Какъв е статутът на лицето в търговското предприятие – собственик, съдружник, управител, прокурист, едноличен собственик на капитала  или нещо друго;
- за периода 04.11.2019г – 04.12.2019г.включително лицето, извършвал ли е  търговска дейност по смисъла на Търговския закон, заемал ли е длъжностите   -  контрольори, управители или прокуристи в търговски дружества, търговски пълномощници, търговски представители, търговски посредници, синдици, ликвидатори или да участват в надзорни, управителни и контролни органи на търговски дружества и кооперации за времето на мандата им и за този период предприемал необходимите действия за прекратяване на дейността и/или за освобождаването му от заеманата длъжност и въпросното търговско предприятие с действащ статут ли е или не към днешна дата и ако е не откога;
- да се изиска и представи официално удостоверение за актуалното състояние на търговеца;
2.Да се изиска официална справка от ОБЩИНСКИ СЪВЕТ ВЕТОВО лицето Д-р МЕХМЕД ХАСАН МЕХМЕД в качеството си на новоизбран Кмет на Община Ветово уведомил ли е писмено в периода 04.11.2019г – 04.12.2019г. Председателя на Общински съвет Ветово за предприетите по горе действия с оглед разпоредбата на  член 41 ал.3 от ЗМСМА;
3.Да се направи справка в деловодството на ОИК Ветово лицето Д-р МЕХМЕД ХАСАН МЕХМЕД в качеството си на новоизбран Кмет на Община Ветово уведомил ли е писмено ОИК Ветово  в периода 04.11.2019г – 04.12.2019г.  за предприетите по горе действия действия с оглед разпоредбата на  член 41 ал.3 от ЗМСМА;
4.След получаване на горепосочените документи  ОИК  на основание член 42 ал.3 от ЗМСМА  да уведоми от Д-Р МЕХМЕД ХАСАН МЕХМЕД  в качеството му на Кмет за образуваната проверка и за възможността в 3 - дневен срок  да направи писмено възражение по вече събраните доказателства и установените факти;
5.След като се изпълнят горепосочените действия в 3- дневен срок съгласно член  42 ал.3 от ЗМСМА, ОИК въз основа на събраните доказателства да постанови решение Решение;
6. Упълномощава за извършване на горните действия Председателя   и Секретаря на ОИК Ветово, които да изготвят, подадат и   получат на място  всички необходими справки, адресирани  до Търговски регистър и ОбС Ветово с оглед взетото по горе решение, както и писмо до Кмета на Общината за възможността да даде писмено възражение в 3-дневен срок по образуваната проверка, както и всички други необходими правни и фактически действия за срочно изпълнение на решението.
На осн.чл.88,ал.1 от ИК, решенията на ОИК-Ветово могат да се оспорват в тридневен срок от обявяването им пред ЦИК.

